PolyAgent/wiki_georgian_en_parallel_20231101 huggingface dataset:
ვიქტორ გოლცევი

ვიქტორ გოლცევი
ვიქტორ ვიქტორის ძე გოლცევი (დ. 28 ივლისი [ძვ. სტ. 15 ივლისი], 1901, მოსკოვი — გ. 9 მაისი, 1955, იქვე) — რუსი კრიტიკოსი და ლიტერატურათმცოდნე.
ბიოგრაფია
1923 წლამდე სწავლობდა ბრიუსოვის სახელობის უმაღლეს ლიტერატურულ-მხატვრულ ინსტიტუტში. პირველი ნაწარმოები გამოაქვეყნა 1923 წელს. XX საუკუნის 30-იანი წლების დასაწყისიდან გაიტაცა ქართულმა ლიტერატურამ. იყო ქართული ლიტერატურის კარგი მცოდნე და პოპულარიზატორი. ავტორია რამდენიმე წიგნისა და 50-ზე მეტი სტატიისა ქართული ლიტერატურის შესახებ. მანვე შეადგინა ანთოლოგია „ქართული პოეზია“ (რუსულ ენაზე, 1949). საგანგებო ნაშრომები მიუძღვნა შოთა რუსთაველის (მონოგრაფია), დ. გურამიშვილის, ი. ჭავჭავაძის, ნ. ბარათაშვილის, ა. წერეთლის, ა. ყაზბეგის, ვაჟაფშაველას, ე. ნინოშვილის, ტ. ტაბიძის, გ. ლეონიძის (მონოგრაფია), ს. ჩიქოვანის, ი. გრიშაშვილის, ა. მირცხულავას, კ. კალაძის, ლ. ქიაჩელის, კ. გამსახურდიას, ს. კლდიაშვილის, კ. ლორთქიფანიძის, ა. ქუთათელისა და სხვა თანამედროვე მწერალთა შემოქმედებას. გოლეცი იყო რედაქტორი, შემდგენელი, წინასიტყვაობის ავტორი და კომენტატორი ქართველ მწერალთა 80-მდე რუსულად გამოცემული წიგნისა. საქართველოს დაუკავშირა რუსი მწერლები: ნ. ზაბოლოცკი, ა.მეჟიროვი, მ. ლუკონინი და სხვები. იყო ჟურნალ „დრუჟბა ნაროდოვის“ რედაქტორი. ამ პერიოდის ჟურნალის ფურცლებზე გაფართოვდა ქართული თემატიკა და თანამშრომლობა ქართველ ავტორებთან. გოლცევს თითქმის მთელი საქართველო ჰქონდა შემოვლილი. ამ მოგზაურობის შედეგად დაწერა მრავალი ნარკვევი („სავანე“, „სინათლე“ და სხვ.).
ბიბლიოგრაფია
შოთა რუსთაველი და მისი პოემა, თბ., 1941; სინათლე, თბ., 1948; Литературно-критические статьи, Тб., 1957; Статьи и очерки, М., 1958.
ლიტერატურა
მარგველაშვილი გ., ვ. გოლცევის წერილები და ნარკვევები, «მნათობი », 1959, #8;
მარგველაშვილი გ., მტკვარდალეული, «ლიტერატურული საქართველო », 1971, 10 სექტ.;
Маргвелашвили Г., Мастер дружбы, წგ.: Несгорающий костер, Тб., 1973;
Тихонов Н.,Большой характер, «Дружба народов», 1961, №12.
რუსი ლიტერატურათმცოდნეები
დაბადებული 28 ივლისი
დაბადებული 1901
გარდაცვლილი 9 მაისი
გარდაცვლილი 1955
ფერდინანდ I

ფერდინანდ I შეიძლება იყოს:
ფერდინანდ I (არაგონი) — არაგონის სამეფოს მეფე 1412–1416 წლებში და სიცილიის სამეფოს მეფე 1410–1416 წლებში
ფერდინანდ I (სრი) — საღვთო რომის იმპერატორი, უნგრეთის, ბოჰემიისა და ხორვატიის მეფე
ფერდინანდ I დიდი — კასტილიის მეფე 1035–1065 წლებში და კასტილიისა და ლეონის სამეფოს მეფე 1037 წლიდან
ფერდინანდ I (რუმინეთი) — რუმინეთის მეფე 1914–1927 წლებში
ფერდინანდ I — ბულგარეთის მეფე 1908–1918 წლებში.
მრავალმნიშვნელოვანი
ოსვალდო კრუზის თასი

ოსვალდო კრუზის თასი — არარეგულარულად ჩატარებული საფეხბურთო ტურნირი XX საუკუნეში. შეჯიბრების მონაწილეები ბრაზილიისა და პარაგვაის ეროვნული საფეხბურთო ნაკრებები იყვნენ. სულ ჩატარდა 8 გათამაშება და რვავეში გამარჯვება ბრაზილიის ეროვნულმა საფეხბურთო ნაკრებმა მოიპოვა.
თამაშები
რესურსები ინტერნეტში
ოსვალდო კრუზის თასი rsssf.com-ზე
საფეხბურთო ტურნირები
ელ-ოროს რაიონი

ელ-ოროს რაიონი — რაიონი პერუში, აპურიმაკის რეგიონის ანტაბამბის პროვინციაში. მდებარეობს ზღვის დონიდან 3280 მეტრზე. 2007 წლის მონაცემებით, მოსახლეობა 516 ადამიანს შეადგენდა, სიმჭიდროვე 7.5 ადამიანი კმ²-ზე. ფართობი 68.81 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აპურიმაკის რეგიონის რაიონები
ანტაბამბის პროვინციის რაიონები
ინიაპი

ინიაპი — მუნიციპალიტეტი ბრაზილიაში, ალაგოასის შტატში. მიეკუთვნება აგრესტი-ალგოანუს მეზორეგიონს.
2010 წლის მონაცემებით, მოსახლეობა მოსახლეობა 17 902 ადამიანს შეადგენდა. ფართობი 374 161 კმ²-ია. მოსახლეობის სიმჭიდროვე 47.85 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ალაგოასის შტატის მუნიციპალიტეტები
საქირიო

საქირიო — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, ხამისკურის თემი (სოფლები: საკუკავო, საქირიო, ხამისკური). მდებარეობს ოდიშის დაბლობზე, ურთის მთის კალთაზე, ზღვის დონიდან 65 მეტრზე, ხობიდან დაშორებულია 14 კილომეტრით, ხეთიდან 14 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 409 ადამიანი.
სქოლიო
ხობის მუნიციპალიტეტის სოფლები
მეტელჰორნი

მეტელჰორნი — მთა პენინის ალპებში, შვეიცარიაში. მდებარეობს ცერმატის სიახლოვეს, ვალეს კანტონში. აღმართულია მატერის ხეობის ცენტრში. მთიდან იშლება ცერმატის ხეობის რამდენიმე სხვა მწვერვალის პანორამული ხედი.
რესურსები ინტერნეტში
Mettelhorn on Hikr
ალპები
შვეიცარიის მთები
ხაგნა

ხაგნა (ოფიციალურად ხაგნის მუნიციპალიტეტი; ) ― მესამე კლასის მუნიციპალიტეტი ბოჰოლის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 35 832 ადამიანს შეადგენს. მოიცავს 33 ბარანგაის.
კლიმატი
რესურსები ინტერნეტში
Bohol
Municipality of Jagna
Jagna Bohol
Latest Jagna News Tubag Bohol
Jagna
სქოლიო
ბოჰოლის პროვინციის მუნიციპალიტეტები
პაჩავიტა

პაჩავიტა — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.985 მეტრზე. 2005 წლის მონაცემებით, მოსახლეობა 2 968 ადამიანს შეადგენდა, სიმჭიდროვე 43.65 ადამიანი კმ²-ზე. ფართობი 68 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ბოიაკის დეპარტამენტის მუნიციპალიტეტები და ქალაქები
მარი ბურგუნდიელი (1386-1422)

მარი ბურგუნდიელი (1386-1422)
მარი ბურგუნდიელი (დ. სექტემბერი, 1386 — გ. 8 ოქტომბერი, 1422) — ვალუას დინასტიის წარმომადგენელი. ბურგუნდიის ჰერცოგ ფილიპ II-ისა და მარგარიტა ფლანდრიელის ქალიშვილი. სავოიის ჰერცოგინია 1393-1422 წლებში როგორც ამადეო VIII-ის მეუღლე.
ბიოგრაფია
მარი დაიბადა 1386 წლის სექტემბერში. იგი იყო ბურგუნდიის ჰერცოგ ფილიპ II-ისა და მისი მეუღლის, მარგარიტა ფლანდრიელის მერვე შვილი ცხრიდან.
ჰერცოგ ფილიპს, მთელი ევროპის მონარქებთან ჰქონდა დინასტიური კავშირები შექმნილი, მან თავისი ვაჟი, პრინცი ჟანი დააქორწინა მარგარეტ ბავარიელზე, თავისი ერთი ქალიშვილი ინგლისში გაათხოვა, ხოლო მეორე, პრინცესა კატრინი ავსტრიის ჰერცოგ ლეოპოლდ IV-ზე დააქორწინა. ფილიპის ამბიციებს დასასრული არ ჰქონდა და ამჯერად სავოიასთან მოისურვა კავშირის შექმნა, რისთვისაც მან მარი დანიშნა სავოიის გრაფ ამადეო VII-ისა და ბონა ბერელის ვაჟ ამადეო VIII-ზე. საქორწინო კონტრაქტი 1386 წლის 11 ნოემბერს დაიდო. 1393 წლის 30 ოქტომბერს შედგა მარისა და ამადეოს მარიონეტული, 1401 წელს კი უკვე ნამდვილი ქორწინება.
1416 წელს საღვთო რომის იმპერატორმა სიგიზმუნდ I-მა ამადეო VIII სავოიის გრაფობიდან სავოიის ჰერცოგობამდე აამაღლა, რითაც მარი სავოიის პირველი ჰერცოგინია გახდა.
მარი გარდაიცვალა 1422 წლის 8 ოქტომბერს, იგი დაკრძალეს ოტეკომბის სააბატოში.
შვილები
მარგერიტა (1405-1418);
ანტონიო (1407);
ანტონიო (1408);
მარია (1411-1469), ცოლად გაჰყვა მილანის ჰერცოგ ფილიპო მარია ვისკონტის;
ამადეო (1412-1431), პიემონტის პრინცი;
ლუდოვიკო (1413-1465), სავოიის ჰერცოგი, ცოლად შეირთო ანა კვიპროსელი;
ბონა (1415-1430);
ფილიპო (1417-1444), ჟენევის გრაფი;
მარგერიტა (1420-1479), პირველად ცოლად გაჰყვა ნეაპოლის მეფე ლუი III-ს, მისი გარდაცვალების შემდეგ იქორწინა რაინის პფალცგრაფ ლუდვიგ IV-ზე, მისი დაღუპვის შემდეგ კი ცოლად გაჰყვა ვუტემბერგის გრაფ ულრიხ V-ს.
ლიტერატურა
Richard Vaughan, Philip the Bold: The Formation of the Burgundian State, (The Boydell Press, 2005), 53.
Richard Vaughan, Philip the Bold: The Formation of the Burgundian State, 82.
BURGUNDY, Medieval Lands
de Sousa, Antonio Caetano (1735). Historia genealogica da casa real portugueza (in Portuguese). Lisbon: Lisboa Occidental. p. 147.
Suckale, Robert; Crossley, Paul (2005). Prague: The Crown of Bohemia, 1347-1437. Metropolitan Museum of Art. p. 16. ISBN 9781588391612. Retrieved 23 October 2018.
დაბადებული 1386
გარდაცვლილი 8 ოქტომბერი
გარდაცვლილი 1422
ვალუები
სავოიის ჰერცოგინიები
კაგუა

კაგუა — ქალაქი ვენესუელაში, არაგუის შტატში. მდებარეობს შტატის ჩრდილო-დასავლეთ ნაწილში, ზღვის დონიდან 458 მეტრზე, მდინარე არაგუის ხეობაში. წარმოადგენს ქალაქ მარაკაის მეტროპოლიური არეალის შემადგენელ ნაწილს.
ქალაქი დაარსდა 1620 წელს სახელით კაგუა-ლა-ვიეხო. 1622 წელს ის ხელახლა აღდგა მის ამჟამინდელი მდებარეობის ადგილას სახელით ნუესტრა-სენიორა-დელ-როსარიო-დე-კაგუა, XVIII საუკუნეში ეს დასახელება სან-ხოსე-დე-კაგუამ შეცვალა, საბოლოოდ კი დარჩა მხოლოდ კაგუა. სახელწოდება „კაგუა“ მომდინარეობს ადგილობრივი სიტყვა „კაჰიუასგან“, რაც ლოკოკინას ნიშნავს.
კაგუის მოსახლეობა 2001 წლის მონაცემებით 107 932 ადამიანს შეადგენდა. ქალაქში მრავლადაა სკვერი. კლიმატი ტროპიკული ცხელია. შემოსაზღვრულია სხვა მნიშვნელოვანი ქალაქებით: მარაკაი (14 კმ-ში), ვალენსია (65 კმ-ში), კარაკასი (100 კმ-ში).
იხილეთ აგრეთვე
ვენესუელის ქალაქების სია
სქოლიო
ვენესუელის ქალაქები
გიორგი ქვილითაია

გიორგი ქვილითაია (დ. 1 ოქტომბერი 1993, აბაშა) — ქართველი ფეხბურთელი, ფამაგუსტის „ანორთოსის“ თავდამსხმელი. 2016 წელს გახდა საქართველოს ეროვნული ლიგის ბომბარდირი. კარიერა დაიწყო თბილისის „სასკოში“.
რესურსები ინტერნეტში
პროფილი Transfermarktზე
პროფილი Soccerwayზე
დაბადებული 1993
ქართველი ფეხბურთელები
სასკოს ფეხბურთელები
დიორის ფეხბურთელები
გორის დილას ფეხბურთელები
ვენის რაპიდის ფეხბურთელები
დაბადებული 1 ოქტომბერი
თბილისის დინამოს ფეხბურთელები
ანორთოსისის ფეხბურთელები
აბაშაში დაბადებულები
ეროვნული ლიგის ფეხბურთელები
საქართველოს ნაკრების ფეხბურთელები
ვერა ბრეჟნევა

ვერა ბრეჟნევა
ვერა ჰალუშკა (დ. 3 თებერვალი, 1982), უფრო მეტად ცნობილი სასცენო სახელით ვერა ბრეჟნევა — უკრაინელი მომღერალი, ტელეწამყვანი და მსახიობი. 2003–2007 წლებში იყო ჯგუფ „Nu Virgos“-ის („VIA Gra“) წევრი. გამოშვებული აქვს ორი სტუდიური ალბომი.
რესურსები ინტერნეტში
ოფიციალური საიტი
სქოლიო
უკრაინელი მომღერლები
უკრაინელი მსახიობები
ალექსი რუდოი

ალექსი რუდოი
ალექსი ნიკოლოზის ძე რუდოი (დ. 19 აგვისტო 1952, ტომსკი, რუსეთი, — გ. 22 ნოემბერი, 2018, ტომსკი, რუსეთი) — რუსი გეოგრაფი. მოღვაწეობდა გეომორფოლოგიისა და გლაციოლოგიის დარგში. გეოგრაფიის მეცნიერებათა დოქტორი (1995), პროფესორი (1998). რუდოი ახალი მეცნიერული მიმართულების — მეოთხეული გლაციოჰიდროლოგიის ფუძემდებელია. ამასთანავე დილუვიალური მორფოლითოგენეზის თეორიის ავტორი.
ბიოგრაფია
ალექსი რუდოი დაიბადა 1952 წლის 19 აგვისტოს, ქალაქ ტომსკში. მამამისი — ნიკოლოზ ალექსის ძე (1919-2002) დაიბადა მუშების ოჯახში, დაამთავრა დნეპროპეტროვსკის პედაგოგიური ინსტიტუტი, ხოლო დიდი სამამულო ომის შემდეგ შსს აკადემია. დედამისი — თამარა ნიკოლოზის ასული რუდოი (1924-2003), 1941 წელს, მე-10 კლასიდან გაიწვიეს რადისტად ვოლოკოლამსკში, ერთ-ერთ პარტიზანულ განყოფილებაში.
ალექსი რუდოიმ № 6 სკოლის დამთავრების შემდეგ ჩააბარა ტომსკის სახელმწიფო უნივერსიტეტის გეოლოგია-გეოგრაფიის ფაკულტეტზე, სადაც პროფესორ ალექსი ზემცოვის ხელმძღვანელობით დაიცვა სადიპლომო ნაშრომი. გარკვეული დროის შემდეგ ალექსი რუდოი მიიწვიეს ტომსკის სახელმწიფო უნივერსიტეტის გლაციოკლიმატოლოგიის პრობლემური საკითხების სამეცნიერო-კვლევით ლაბორატორიაში, რომელიც პროფესორ მიხეილ ტრონოვის მიერ იყო შექმნილი.
სწორედ აქედან იწყება ალექსი რუდოის გლაციოლოგიური მოღვაწეობის ისტორია. ასპირანტურის დამთავრების შემდეგ აქტიური მოღვაწეობა დაიწყო გეომორფოლოგიასა და გლაციოლოგიაში.
ალექსი რუდოის მოღვაწეობის ძირითად სფეროს შეადგენდა მთიანი ქვეყნების გეომორფოლოგია და გეოლოგია, მეოთხეული პალეოგეოგრაფია,
პალეოგლაციოლოგია, პალეოჰიდროლოგია; იკვლევდა აგრეთვე გლაციოლოგიისა და ფიზიკური გეოგრაფიის ზოგად საკითხებს. 1998-2002 წწ. მუშაობდა ექსპერტად იუნესკოს პროექტის მიხედვით საერთაშორისო ეკოლოგიურ ფონდში — „ბუნების მსოფლიო მემკვიდრეობის ძეგლები“, „ალთაის ოქროს მთები“.
რესურსები ინტერნეტში
პროფესორი ალექსი რუდოი
პროფესორი ალექსი რუდოი
სქოლიო
რუსი გეოგრაფები
რუსი გეოლოგები
მისტრალი (ქარი)

მისტრალი (ქარი)
მისტრალი — ცივი და მშრალი ჩრდილო-დასავლეთის ქარი, რომელიც უმეტესად ქრის სევენიდან რონის ხეობის გავლით ხმელთაშუაზღვის სანაპიროსკენ საფრანგეთში. რამდენიმე დღის განმავლობაში მისტრალი ქრის უწყვეტლივ და აღწევს ძალიან დიდ სიჩქარეს, დაახლოებით 100 კმ/სთ-მდე. ქრის 2-3 კმ სიმაღლემდე. მეტად ძლიერი და ძირითადად ზამთრის თვეებისთვის დამახასიათებელი ქარია, რომელიც დიდ ზიანს აყენებს სასოფლო-სამეურნეო კულტურას. ზოგჯერ იმდენად ძლიერად ქრის, რომ ფესვებიანად გლიჯავს ხეებს. კატაბატიკური ქარის ნაირსახეობაა.
ლაჟვარდოვანი ნაპირის აღმოსავლეთით მისი გავლენა შესუსტებულია. მისტრალი წარმოიქმნება ატლანტის ანტიციკლონისა და ჩრდილოეთი ზღვის ციკლონის კონტაქტის შედეგად.
იხილეთ აგრეთვე
ბორა
სიროკო
ტრამონტანა
რესურსები ინტერნეტში
ქარები
პროვანსი
შურაი-ისლამი

შურაი-ისლამი („ისლამის საბჭო“ ან „ისლამური საბჭო“) — კონტრრევოლუციური, ბურჟუაზიულ-ნაციონალისტური ორგამიზაცია თურქესტანში (თურქმენეთში) 1917-1918 წლებში; ბასმაჩობის ერთ-ერთი ორგანიზატორი. დააარსეს ჯადიდებმა 1917 წლის მარტში ტაშკენტში. 1917 წლის ოქტომბრის რევოლუციის შემდეგ ორგანიზაციამ „კოკანდის ავტონომიის“ შექმნა გამოაცხადა. 1918 წელს თურქესტანის სახკომსაბჭომ „შურაი-ისლამი“ გააუქმა.
ლიტერატურა
უზბეკეთის პოლიტიკური პარტიები
თურქმენეთის პოლიტიკური პარტიები
სირიანა

სირიანა — 2005 წლის ამერიკული გეოპოლიტიკური თრილერი. ფილმი ეხება ამერიკული მსხვილი კორპორაციების ინტერესებს ახლო აღმოსავლეთის ნავთობსაბადოების მიმართ.
სიუჟეტი
ფილმში რამდენიმე სიუჟეტური ხაზია იკვეთება. ცენტრალური სადაზვერვო სამმართველოს აგენტი ბობ ბარნსი ბეირუთში ჩადის საიდუმლო დავალების შესასრულებლად. ნავთობის ბროკერი ბრაიანი ოჯახური ტრაგედიის შემდეგ მიატოვოებს ცოლ-შვილს და მუშაობას იწყებს ერთ-ერთ ამირასთან ფინანსურ კონსულტანტად. ბენეტ ჰოლიდეი, ამერიკელი ადვოკატი, იკვლევს მსხვილი ამერიკული ნავთობკომპანიების შერწყმის საქმეში კორუფციის ფაქტებს. საბოლოოდ ყველა მოქმედება ერთ ისტორიაში ერთიანდება.
როლებში
მეტ დეიმონი - ბრაიან ვუდმენი
ჯორჯ კლუნი - ბობ ბარნსი
კრისტოფერ პლამერი - დენ უაითინგი
არმ ვაკედი - მოჰამედ შეიხ აგიზა
ჯეფრი რაიტი - ბენეტ ჰოლიდეი
კრის კუპერი - ჯიმი პოუპი
ამანდა პიტი - ჯული ვუდმენი
ტიმ ბლეიკ ნელსონი - დენი დალტონი
უილიამ ჰარტი - სტენ გოფი
ვაიოლა დეივისი - ცენტრალური სადაზვერვო სამმართველოს შეფი
ჯილდოები
ოსკარი
საუკეთესო მსახიობი კაცი მეორეხარისხოვან როლში: ჯორჯ კლუნი
ოქროს გლობუსი
საუკეთესო მსახიობი კაცი მეორეხარისხოვან როლში: ჯორჯ კლუნი
რესურსები ინტერნეტში
Syriana screenplay
The Tangled Web of Syriana - Diagram explaining, in detail, the plot of Syriana.
Map of Forces, Acts and Geography
ამერიკული ფილმები
2005 წლის ფილმები
პოლიტიკური ფილმები
წიგნებზე დაფუძნებული ფილმები
წულუკიძე

წულუკიძე
საკუთარი სახელი წულუკიძე შეიძლება აღნიშნავდეს ერთ-ერთ შემდეგ პიროვნებათაგანს:
ალექსანდრე წულუკიძე — რევოლუციონერი
ალექსანდრე წულუკიძე — ქირურგი
ანტონ წულუკიძე — მუსიკათმცოდნე
ბერი წულუკიძე — იმერეთის სამეფოს სამხედრო-პოლიტიკური მოღვაწე
ბორის წულუკიძე — საბჭოთა კავშირის გმირი
გიორგი წულუკიძე — სამხედრო მოღვაწე
გრიგოლ წულუკიძე — მეცნიერი სამთო დარგში
გრიგოლ წულუკიძე — პირველი ქართველი გეოლოგი
ვანო წულუკიძე — კრიტიკოსი, მთარგმნელი
ვარდენ წულუკიძე — სამხედრო მოღვაწე
ვლადიმერ წულუკიძე — სამხედრო პირი
თამარ წულუკიძე — მსახიობი
იუნუს წულუკიძე — პოლიტიკოსი
ლევან წულუკიძე — საბჭოთა პარტიული და სამეურნეო მოხელე
მეგი წულუკიძე — მსახიობი
ნესტორ წულუკიძე — სამხედრო მოღვაწე
პაატა წულუკიძე — იმერეთის სამეფოს პოლიტიკური მოღვაწე
პარმენ წულუკიძე — ბოლშევიკი პოლიტიკოსი და სახელმწიფო მოხელე
პეტრე წულუკიძე — მეცნიერი ბეტონისა და რკინაბეტონის დარგში
სეხნია წულუკიძე — იმერეთის სამეფოს პოლიტიკური მოღვაწე
ფრიდონ წულუკიძე — სამხედრო მოღვაწე
იხილეთ აგრეთვე
წულუკიძეები — ფეოდალური საგვარეულო იმერეთის სამეფოში
წულუკიძე — ქალაქ ხონის ძველი სახელწოდება საბჭოთა პერიოდში
ქართული გვარები
მაიადინის მინტაკა

მაიადინის მინტაკა
მაიადინი (არაბ.منطقة الميادين) — სირიის არაბული რესპუბლიკის დაირ-ელ-ზავრის მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით მაიადინის პროვინციაში დაახლოებით 247 171 ადამიანი ცხოვრობს. პროვინციის ფართობია 3 954 კმ².
სქოლიო
სირიის მინტაკები
საჰარნის მონასტერი

საჰარნის მონასტერი — მონასტერი მოლდოვაში, საჰარნის კომუნაში.
საჰარნის წმინდა სამების მონასტერი მდებარეობს კიშინოვიდან ჩრდილოეთით, დაახლოებით 110 კილომეტრში, მდინარე ნისტრუს მარჯვენა ნაპირზე; მშენებლობა დასრულდა 1776 წელს. მიჩნეულია მოლდოვის ერთ-ერთ უდიდეს რელიგიურ პილიგრიმულ ცენტრად. მონასტერში ინახება წმინდა კუვიოს მაკარის უნიკალური ნაწილები, მაღალი კლდის წვერზე კი, ლეგენდის თანახმად, აღბეჭდილია წმინდა მარიამის ფეხის ტერფი. როგორც ლეგენდა ამბობს, ერთ-ერთმა ბერმა ერთხელ მონასტრიდან კლდის წვერზე წმინდა მარიამის გასხივოსნებული ფიგურა იხილა. როდესაც ბერი კლდეზე ავიდა, იქ მას მიწაზე ღვთისმშობლის ნატერფალი დახვდა.
გალერეა
რესურსები ინტერნეტში
Site-ul Mănăstirei "Sfânta Treime" din s. Saharna
SAHARNA: amprente sfinte şi locuri de poveste at moldova.org
Manastirea Saharna at crestinortodox.ro
About Saharna Monastery at travelmoldova.eu
Articol din Jurnalul Naţional
Investigaţii arheologice în zona Saharna
Mănăstirile Moldovei - Saharna
მოლდოვის მონასტრები
მოსკოვის კრემლის ჯვართამაღლების ეკლესია

მოსკოვის კრემლის ჯვართამაღლების ეკლესია — ყოფილი მართლმადიდებლური ეკლესია მოსკოვის კრემლის ტერიტორიაზე.
ეკლესია აგებულია 1681 წელს მეფე თევდორე ალექსის ძის მიერ ვერხოსპასკის ტაძრის ჩრდილოეთ ეგვტერში. ივან სნეგირიოვის აზრით, აგებულია ალექსი მიხეილის ძის სამლოცველოსაგან. ამას ხსნის მისი მცირე მასშტაბებით: სიგრძე დაახლოებით 7 მეტრი, სიგანე 4 მეტრი. ეკლესიას გააჩნია მჭიდრო კამარა. იატაკი მოპირკეთებულია შავი და თეთრი მარმარილოს ფილებით.
ეკლესიაში შესასვლელი თავდაპირველად განთავსებული იყო სპირალურ კიბეზე. ამჟამად კი მასში შესვლა შესაძლებელია იერუსალიმის აღდგომის ტაძრის სახელობის ტაძრის პატრონიკედან. ეკლესიის საკურთხევლიდან შესასვლელია წახნაგოვან სასახლეში.
ეკლესია მიეკუთვნებოდა რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ინტერიერი
ეკლესიის ინტერიერი სხვებზე ნაკლებად იცვლებოდა და კრემლის არცერთი ხანძრის დროს არ დაზარალებულა. ეკლესიას აქვს ბაროკოს ელფერი, რაც იმით აიხსნება, რომ მშენებლობაში მონაწილეობდნენ კრემლში მომუშავე დასავლეთ ევროპელი ხელოსნები. ტაძრის ხის კარი შეიქმნა XVI საუკუნეში და ეკლესიიდან გადაიტანეს სამების ეკლესიაში.
ტაძარში დააყენეს ოთხიარუსიანი სპილენძის დახვეწილი კანკელი, რომელიც შექმნეს კარპ ზოლოტარიოვის ნახაზების მიხედვით. ეკლესია გაარემონტეს 1781 წელს, რაიმე განსაკუთრებული ცვლილების გარეშე. ეკლესიის კანკელის ხატები შეასრულა სამეფო იზოგრაფმა ვასილი პოზნანსკიმ. ისინი დამზადებულია ატლასის აბრეშუმის ფერწერაზე (სახეები, ხელები) და ქსოვილებისა და მოოქროვილი ქაღალდის (გამოსახულების სხვა დეტალები) კომბინაციით. იზოგრაფმა მაგალითად გამოიყენა ფლამანდიური გრავიურა. ლეგენდის თანახმად ხატები შეიცავენ რუსი მეფის ასულების მარგალიტის ნამსხვრევებს.
კარპ ზოლოტარიოვის ესკიზის თანახმად შეიქმნა ქარსის ხატის შესანახები, რომელშიც ინახებოდა ივან სალტანოვისა და ივან ბეზმინის ხატები საშინელი სამსჯავროსა და ქრისტეს წამების სცენებით.
ეკლესიის საკურთხეველში აღმართულია ჯვრის თაყვანისცემის ხატი, რომელზეც გამოსახულია იმპერატორი კონსტანტინე, დედოფალი ელენე, მეფე ალექსი მიხეილის ძე, დედოფალი მარია მილოსლავსკაია და პატრიარქი ნიკონი.
ეკლესიაში დაცულია ჯვარცმა, რომელიც უფლის ჯვრის ზომებისა იყო. იგი შექმნა 1687 წელს ნოვოსპასკის მონასტრის მამაომ. ამ ჯვარცმის შედეგად ეკლესიამ მიიღო მეორე სახელწოდება - ჯვარცმის ეკლესია.
ლიტერატურა
Москва: все православные храмы и часовни / авт.-сост.: М. И. Вострышев, С. Ю. Шокарев. — М.: Эксмо, 2009. — С. 374. — ISBN 978-5-699-34703-2.
Извеков Н. Д. Церкви во имя Воскресения Христова и Воздвижения Честного Креста Господня в Большом Кремлёвском дворце, в Москве. — М., 1912. — 51 с.
მოსკოვის კულტურული მემკვიდრეობის ფედერალური ობიექტები
მოსკოვის კრემლი
მოსკოვის ტაძრები
რუსეთის კულტურული მემკვიდრეობის ძეგლები მოსკოვში
კაპენგურია

კაპენგურია — ქალაქი კენიაში. მდებარეობს ქვეყნის დასავლეთ ნაწილში. შედის რიფტ-ველის პროვინციის შემადგენლობაში. მოსახლეობა 1999 წლის მონაცემებით შეადგენს 13,000 კაცს.
კენიის ქალაქები
კურასკოს რაიონი

კურასკოს რაიონი — რაიონი პერუში, აპურიმაკის რეგიონის გრაუს პროვინციაში. მდებარეობს ზღვის დონიდან 3460 მეტრზე. 2007 წლის მონაცემებით, მოსახლეობა 1 469 ადამიანს შეადგენდა, სიმჭიდროვე 10.51 ადამიანი კმ²-ზე. ფართობი 139.77 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აპურიმაკის რეგიონის რაიონები
გრაუს პროვინციის რაიონები
Camponotus schoutedeni

Camponotus schoutedeni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ჯამბაზები (ფილმი)

ჯამბაზები (ფილმი)
ჯამბაზები — ფედერიკო ფელინის 1970 წლის ტელეფილმი. მთავარ როლს თავად ფელინი ასრულებს. ბავშვობაში ფელინი ცირკით იყო გატაცებული და ერთხელ მოხეტიალე ცირკთან ერთად გაიპარა კიდეც. მოგვიანებით სწორედ ეს ასახა მან ფილმში „ჯამბაზები“.
რესურსები ინტერნეტში
1970 წლის ფილმები
იტალიური ფილმები
იტალიურენოვანი ფილმები
ფედერიკო ფელინის ფილმები
ფრანსისკუ-დანტასი

ფრანსისკუ-დანტასი — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 673 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ პაუ-დუს-ფერუსის შემადგენლობაში.
2010 წლის მონაცემებით, მოსახლეობა 2 874 ადამიანს შეადგენდა, მოსახლეობის სიმჭიდროვე 15.83 კმ²-ზე. ფართობი 181 558 კმ²-ია.
იხილეთ აგრეთვე
რიუ-გრანდი-დუ-ნორტი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
რიუ-გრანდი-დუ-ნორტის მუნიციპალიტეტები
ანაბიოზი

ანაბიოზი — ორგანიზმის ისეთი მდგომარეობა, როდესაც სასიცოცხლო პროცესები, ნივთიერებათა ცვლა და სხვა, დროებით შენელებული ან დაქვეითებულია, მაგრამ ხელსაყრელი პირობებისას კვლავ აღდგება.
ანაბიოზი პირველად ცხოველებში აღმოაჩინა და აღწერა ჰოლანდიელმა მეცნიერმა ა. ლენეჰუკმა, 1701 წელს. ანაბიოზს იწვევს ზოგი საარსებო პირობის გაუარესება. მაგალითად: ორგანიზმის მიერ წყლის დაკარგვა ტემპერატურის შეცვლის გამო. ბევრ ცხოველს — ჰიდრებს, მრგვალ ჭიებს, ხმელეთის მოლუსკებს, ზოგიერთ მწერს, ცხელი ქვეყნების ზოგ ხერხემლიანსაც 50, ზოგჯერ კი 75% წყლის დაკარგვის შემდეგაც კი შეუძლია გამოცოცხლდეს, თუ ხელსაყრელი პირობები შეექმნა. მცირეზომის ცხოველებს, მცენარეულ თესლებსა და სპორებს მაშინაც აქვთ გამოცოცხლების უნარი, როცა ვაკუუმში ან დაბალ ტემპერატურაზე არიან გამომშრალი. ცნობილია, რომ მცენარის გამომშრალი თესლი ორმოცდაათი წლის მანძილზე ინაჩუნებს გაღვივების უნარს.
ანაბიოზად ითვლება ორგანიზმის გაყინვით გამოწვეული მდგომარეობაც. რუსმა მეცნიერმა პ. ბახმეტიევმა დაადგინა, რომ მწერების გამოცოცხლება გაყინვის შემდეგ შესაძლებელია მხოოლოდ არასრული გაყინვისას, როცა ქსოვილური სითხე თხევად მდგომარეობაში რჩება. ანაბიოზი ბუნებრივად ახასიათებს ზოგიერთ ცხოველს. ეს მისი შეგუებაა გარემოს არახელსაყრელ პირობებთან. ზოგადბიოლოგიური თვალსაზღისით ანაბიოზი არის ორგანიზმის ევოლუციის პროცესში გამომუშავებული ფიზიოლოგიური შეგუების ერთ-ერთი უძველესი ფორმა. სასიცოცხლო პროცესების დროებით შეწყვეტა. არსებობის არახელსაყრელ პირობებში მცირე ზომის ცხოველების გადარჩენის ერთადერთი საშუალება იყო.
ოსმოსური ანაბიოზი შეიმჩნევა წყლის ცხოველებში. ამ დროს სასიცოცხლო პროცესთა დაქვეითების მიზეზია მარილების კონცენტრაციის გაზრდა. გაყინვით და გამოშრობით მიღებულ ანაბიოზის მოვლენას იიყენებენ მშრალი ცოცხალი ვაქცინების დასამზადებლად. ბაქტერიათა კულტურების, ვირუსებისა და სიმსივნის უჯრედების ხანგრძლივად შესანახად. გადასანერგი ქსოვილებისა და ორგანოების დასაკონსერვებლად. ანაბიოზის მოვლენას გასაკუთრებული მნიშვნელობა ენიჭება გულზე, ფილტვებსა და ტვინზე ქირურგიული ოპერაციების ჩატარებისათვის.
ლიტერატურა
მეტაბოლიზმი
Volcán Ipala

Volcán Ipala is a stratovolcano in south-eastern Guatemala. It has a wide summit crater which contains a crater lake (Lake Ipala), whose surface lies about below the crater rim. Volcán Ipala is part of a cluster of small stratovolcanoes and cinder cone fields in south-eastern Guatemala.
See also
List of volcanoes in Guatemala
References
Mountains of Guatemala
Volcano
Stratovolcanoes of Guatemala
მოსკოვის მეტროპოლიტენი

მოსკოვის მეტროპოლიტენი — მიწისქვეშა და მიწისზედა მეტროს ხაზების სისტემა მოსკოვში (რუსეთი), რომელიც თითქმის მთელ ქალაქს მოიცავს; ერთ-ერთი ყველაზე ინტენსიურად გამოყენებული მეტროს სისტემა მსოფლიოში. განთქმულია მისი ცენტრალური სადგურების მდიდრული ორნამენტული გაფორმებით სოციალისტური რეალიზმის ეპოქის ხელოვნების შესაძლოა ყველაზე გამორჩეული ნიმუშებით. თავდაპირველად ატარებდა (1992 წლამდე) ვ. ი. ლენინის სახელს.
ხაზები
ცხრილში მოყვანილი ფერები შეესაბამება ზემოთმოყვანილი სქემის ხაზების ფერებს.
მიუხედავად იმისა, რომ ფილევსკაიას ხაზი გაიხსნა 1958 წ., ზოგიერთი სადგური ჯერ კიდევ 1935 წ.-დან ფუნქციონირებდა.
სადგურები კაშირსკაია, ვარშავსკაია და კახოვსკაია გაიხსნა 1969 წლის 11 აგვისტოს და 1995 წლამდე ზამოსკვორეცკაიას ხაზის ნაწილი იყო..
მოსკოვის მეტროპოლიტენის ადმინისტრაციულ სისტემას ასევე ეკუთვნის მოსკოვის მონერელსური სატრანსპორტო სისტემა (М1) სადგურებს შორის «ტიმირიაზევსკაია» (ხაზი 9) და «ВДНХ» (ხაზი 6). ტექნოლოგიური კავშირი მონორელსსა და მეტროს შორის არ არსებობს, შესაბამისაც მონორელსზე მგზავრობისთვის ცალკე გადასახადია.
იხილეთ აგრეთვე
მეტროპოლიტენების სია
რესურსები ინტერნეტში
ოფიციალური საიტი.
რუსეთის მეტროპოლიტენები
მეტროპოლიტენი